als_Latn dik_Latn sag_Latn
Nga 385 kryekomunarë që ka Shqipëria, 122 prej tyre janë debitorë dhe nuk paguajnë energjinë elektrike. Sipas njoftimit të bërë nga Operatori i Shpërndarjes së Energjisë Elektrike, disa nga këta drejtues të pushtetit vendor, nuk paguajnë as dritat e bizneseve që zotërojnë. OSHEE njofton se ka ndërprerë energjinë për 83 kontrata dhe për 42 raste energjia është rilidhur, pasi janë bërë aktmarrëveshje ose është paguar e gjithë debia. Gjatë ditës së diele janë paguar 10 milion lekë të rinj, por ka dhe shumë kryetarë komunash të cilët nuk kanë reaguar me pagesa edhe pas thirrjes së bërë nga kreu i OSHEE-së dhe as pas ndërprerjeve të energjisë që ka bërë kompania e shpërndarjes. Në një njoftim për mediat, kjo kompani bën thirrje që të shlyhen detyrimet, përndryshe do t’i drejtohet këshillit të ministrave për shkarkimin e tyre.
als_Latn